**Referat - Virup Skovvej Grundejerforening**

**Tidspunkt og sted:** Mandag den 5. oktober 2020

**Deltagere:** Heidi, Susanne, Jakob, Jan, Peter

**Afbud:** Linda

**Referent:** Peter

**Dagsorden**

1. Hilse på hinanden og drøftelse af forventninger til samarbejdet samt udveksling af nye e-mail-adresser
2. Nedsættelse af udvalg til undersøgelse af traktosebekæmpelse.
3. Nedsættelse af udvalg til forbedringer af jordvolden langs stien og vejen.
4. Undersøgelse af muligheder for forbedrede bankvilkår
5. Undersøgelse af muligheder for låsning af hensatte midler i vejfond
6. Ny sti til stamvejen
7. Ny basketballkurv
8. Stamvejen – status og drift
9. Status på hjemmesiden
10. Post til Grundejerforeningen
	1. Kontakt fra kommunen vedr. VE-anlæg
	2. Udbetaling af bonus fra Tryghedsgruppen
	3. Vi kan bestille et møde omkring forebyggelse af indbrud – der skal samles 15 personer
11. Overblik og eventuel overdragelse af adgange til diverse (bank og e-boks)
12. Eventuelt

**Punkt 1**

Vi havde en kort snak om hvem vi er:

Jakob Laursen, nummer 99: jakob@konsortiet.dk

Jan Frederiksen, nummer 169: ostefantasten@hotmail.com

**Punkt 2**

Vi nedsætter er udvalg, som undersøger omfanget af problemet, blandt andet gennem en forespørgsel blandt beboere. Udvalget udarbejder et tegner et kort over problemet. Herefter kan tages kontakt til Peter Abrahamsen hos Boligkontoret, for at få afdækket hvad det koster at udbedre problemet. Arbejdet afrapporteres til bestyrelsen.

Jakob er tovholder på projektet, og inddrager som minimum Henrik Dreyer og Haveudvalget.

**Punkt 3:**

Vi nedsætter et udvalg, som udarbejder prissatte forslag til hvorledes volden kan ændres og forbedres. Arbejdet afrapporteres til bestyrelsen.

Susanne og Jan er tovholder på projektet, og inddrager Haveudvalget.

**Punkt 4:**

Der indhentes tilbud fra forskellige banker, og der udarbejdes forskellige forslag til hvordan Grundejerforeningens økonomi kan organiseres. Dette afrapporteres til bestyrelsen. Dette arbejde koordineres med arbejdet, der udføres under punkt 5.

Peter og Susanne er tovholder.

**Punkt 5:**

Der udarbejdes et driftsbudget for vejen og legepladsen, og herefter undersøges forskellige muligheder for hvorledes midlerne i vejfonden og eventuelt legepladsfonden sikres. Dette kan eventuelt være tinglysning eller vedtægtsændringer. Arbejdet afrapporteres til bestyrelsen.

Jakob og Peter er tovholdere på projektet.

**Punkt 6:**

Dette punkt er i restance hos Susanne og Peter. De følger op på projektet og afrapporterer til bestyrelsen.

**Punkt 7:**

Arbejdet er gået i stå, og den tidligere tovholder er fraflyttet. Jakob tager kontakt til den tidligere forslagsstiller og oplyser om, at arbejdet sættes i stå. Hvis forslagsstiller forsat ønsker en basketballkurv kan det tages op igen.

Bestyrelsen ønsker, at et forslag indeholder en pris for kurven, et sted for placering og en nabohøring.

**Punkt 8:**

Stamvejen er i øjeblikket privat-fællesvej, hvilket betyder, at alle grundejere skal betale en andel til drift og vedligehold. Vi tager kontakt til de øvrige grundejerforeninger på vejen og retter en fælles henvendelse til Aarhus Kommune om at overtage vejdriften. Samtidigt gør vi opmærksom på skaderne på vejen i forbindelse med arbejdet på parkeringspladsen.

Susanne er tovholder på opgaven med hjælp fra Peter.

**Punkt 9:**

Kasper har overdraget hjemmesiden til Henrik, som forestår den fremtidige drift. Peter beder Henrik om at opdatere mailinglister.

**Punkt 10:**

1. Bestyrelsen foretager sig ikke yderligere
2. Vi har modtaget penge fra Tryg
3. Bestyrelsen foretager sig ikke yderligere, men Jakob vil gøre opmærksom på muligheden gennem Facebookgruppen

**Punkt 11:**

Prebens adgang til banken skal lukkes.

Der skal altid anvendes mindst to underskrifter til at godkende betalinger. Jakob overtager Prebens rolle som medunderskriver på betalinger. Peter får adgang, således han undtagelsesvist kan foretage medunderskrifter på betalinger. Hele bestyrelsen skal underskrive dokumenter således de nye adgange til banken kan aktiveres. Susanne sørger for at dokumenterne klargøres til underskrift.

Heidi har som tidligere formand adgang til grundejerforeningens e-boks. Dette skal overdrages til Peter. Heidi og Peter mødes og laver overdragelsen.

Heidis adresse er registreret hos Tryg. Det gælder sikkert en række andre virksomheder mv.

**Punkt 12:**

Kan der opsættes en postkasse på nummer 29, (Tonys hus), således det kan fungere som postkasse for grundejerforeningen?

Der har været debat omkring haveaffald på Facebook. Der er beboere udenfor de hvide huse, som anvender komposten. Jakob afsøger hvor stort problemet er, og vi afventer med yderligere tiltag.

Gadelamper skal fejlmeldes til Verdo.

Susanne beder om, at revneforsegling på Virup Skovvej sættes på som punkt på næste møde.

**Næste møder:**

* 2. november 19.30
* 14. december 18.30 (Inkl. indledende julefrokost)